pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.อนุมัติงบกลาง 1,970 ล้านบาทชดเชยรายได้ให้แก่ กรุงเทพมหานคร เมืองพัทยา เทศบาลนคร และเทศบาลเมือง จากเหตุได้รับผลกระทบลดภาษีที่ดินและสิ่งปลูกสร้างเมื่อปี 2563
วันอังคารที่ 16 สิงหาคม 2565
ครม.อนุมัติงบกลาง 1,970 ล้านบาทชดเชยรายได้ให้แก่ กรุงเทพมหานคร เมืองพัทยา เทศบาลนคร และเทศบาลเมือง จากเหตุได้รับผลกระทบลดภาษีที่ดินและสิ่งปลูกสร้างเมื่อปี 2563
ครม.อนุมัติงบกลาง 1,970 ล้านบาทชดเชยรายได้ให้แก่ กรุงเทพมหานคร เมืองพัทยา เทศบาลนคร และเทศบาลเมือง จากเหตุได้รับผลกระทบลดภาษีที่ดินและสิ่งปลูกสร้างเมื่อปี 2563
วันที่ 16 สิงหาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติงบประมาณรายจ่ายประจําปีงบประมาณ 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น วงเงิน 1,970 ล้านบาท สําหรับเป็นเงินอุดหนุนทั่วไป เพื่อชดเชยรายได้ให้แก่ กรุงเทพมหานครจํานวน 1,245 ล้านบาท เมืองพัทยาจํานวน 37 ล้านบาท เทศบาลนคร 30 แห่ง จํานวน 332 ล้านบาท และเทศบาลเมือง 195 แห่ง จํานวน 354 ล้านบาท รวมทั้งสิ้น 227 แห่ง ที่ได้รับผลกระทบจากการจัดเก็บภาษีที่ดินและสิ่งปลูกสร้างประจําปี 2563 โดยให้สํานักงบประมาณ พิจารณาจัดสรรงบประมาณให้แก่ กทม. เมืองพัทยา เทศบาลนคร และเทศบาลเมือง ต่อไป     ทั้งนี้เนื่องจากหน่วยงานดังกล่าวได้รับผลกระทบจากการลดภาษีที่ดินและสิ่งปลูกสร้างบางประเภท สําหรับปีภาษี 2563 ทําให้รายได้จากการจัดเก็บภาษีลดลง 21,890 ล้านบาท เมื่อเทียบกับรายได้ที่จัดเก็บได้ในปี 2562 ซึ่งส่งผลกระทบต่อประมาณการรายได้ขององค์กรปกครองส่วนท้องถิ่น(อปท.)ในปีงบประมาณ 2563 โดยที่ผ่านมา อปท.กลุ่มนี้ยังไม่ได้รับการชดเชยรายได้ดังกล่าว ในขณะที่อปท.ประเภทอื่นที่ได้รับผลกระทบในลักษณะเดียวกัน ได้แก่ เทศบาลตําบล และ องค์การบริหารส่วนตําบล ได้รับการจัดสรรงบประมาณรายจ่ายประจําปีงบประมาณ 2564 งบเงินอุดหนุนทั่วไปเพื่อชดเชยรายได้ดังกล่าวแล้วจํานวน 10,067 ล้านบาท     ดังนั้นในครั้งนี้ อปท.กลุ่มนี้จึงมีความจําเป็นต้องขอรับการจัดสรรงบประมาณ เพื่อให้มีรายได้เพียงพอที่จะดูแลและจัดทําบริการสาธารณะและกิจการสาธารณะเพื่อประโยชน์ของประชาชนและท้องถิ่น     น.ส.ไตรศุลี กล่าวว่า ครม.มีมติเมื่อวันที่ 2 มิถุนายน 2563 เห็นชอบร่างพระราชกฤษฎีกาลดภาษีสําหรับที่ดินและสิ่งปลูกสร้างบางประเภท ซึ่งประกาศในราชกิจจานุเบกษา เมื่อวันที่ 10 มิถุนายน 2563 โดยมีสาระสําคัญเป็นการลดภาษีที่ดินและสิ่งปลูกสร้างในอัตราร้อยละ 90 ให้แก่ที่ดิน หรือสิ่งปลูกสร้างที่ใช้ประโยชน์ในการประกอบเกษตรกรรม ใช้ประโยชน์เป็นที่อยู่อาศัย ใช้ประโยชน์อื่นนอกจากประกอบเกษตรกรรมและที่อยู่อาศัย และที่ทิ้งไว้ว่างเปล่าหรือไม่ได้ทําประโยชน์ตามควรแก่สภาพ สําหรับปีภาษี 2563
รัฐบาลไทย-ข่าวทำเนียบรัฐบาล-กรมทางหลวงชนบท เสริมผิวลาดยางบนสะพานพระราม 4 รองรับการคมนาคมในพื้นที่ จังหวัดนนทบุรี
วันศุกร์ที่ 1 เมษายน 2565
กรมทางหลวงชนบท เสริมผิวลาดยางบนสะพานพระราม 4 รองรับการคมนาคมในพื้นที่ จังหวัดนนทบุรี
เพิ่มความสะดวกปลอดภัยในการเดินทางให้กับประชาชน ตามนโยบายของรัฐมนตรีว่าการกระทรวงคมนาคม คาดแล้วเสร็จเดือนพฤษภาคม 2565
กรมทางหลวงชนบท (ทช.) กระทรวงคมนาคม ดําเนินโครงการงานเสริมผิวลาดยางโพลิเมอร์โมดิฟายด์แอสฟัลท์ติกคอนกรีตบนสะพานพระราม 4 อําเภอปากเกร็ด จังหวัดนนทบุรี เพื่อเพิ่มความสะดวกปลอดภัยในการเดินทางให้กับประชาชน พร้อมรองรับการขยายตัวการคมนาคมขนส่งในพื้นที่จังหวัดนนทบุรีและจังหวัดใกล้เคียง ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า สะพานพระราม 4 (PMA) เป็นสะพานข้ามแม่น้ําเจ้าพระยา เชื่อมการคมนาคมระหว่างพื้นที่ตําบลบางตะไนย์กับตําบลปากเกร็ด อําเภอปากเกร็ด ทางตอนเหนือของจังหวัดนนทบุรี โดยก่อสร้างเป็นสะพานลอยรถข้ามห้าแยกปากเกร็ดตามแนวถนนแจ้งวัฒนะ ยกระดับเหนือถนนแจ้งวัฒนะย่านกลางเมืองปากเกร็ดข้ามแม่น้ําตรงด้านเหนือของเกาะเกร็ด แล้วเชื่อมต่อกับถนนชัยพฤกษ์ทางฝั่งตะวันตกของแม่น้ํา (ก่อนที่จะไปบรรจบถนนราชพฤกษ์) ซึ่งก่อสร้างแล้วเสร็จและเปิดให้ประชาชนได้ใช้งานตั้งแต่ปี 2549 ปัจจุบันสะพานดังกล่าวมีอายุการใช้งานกว่า 16 ปี มีปริมาณการจราจร (PCU) มากกว่า 56,085 ทช. จึงได้ดําเนินโครงการงานเสริมผิวลาดยางโพลิเมอร์โมดิฟายด์แอสฟัลท์ติกคอนกรีต (PMA) บนสะพานพระราม 4 อําเภอปากเกร็ด จังหวัดนนทบุรี เพื่อเป็นการซ่อมบํารุงผิวจราจรบนสะพานฯ ให้กลับมาใช้งานได้อย่างเต็มประสิทธิภาพ ป้องกันและลดการเกิดอุบัติเหตุบนสะพาน ให้ประชาชนสามารถเดินทางได้อย่างสะดวกปลอดภัยมากยิ่งขึ้น ซึ่งขณะนี้มีผลการดําเนินงานคืบหน้าแล้วกว่าร้อยละ 45 คาดว่าจะดําเนินการแล้วเสร็จในเดือนพฤษภาคม 2565
อย่างไรก็ตาม ระหว่างดําเนินงานเสริมผิวลาดยางฯ บนสะพานพระราม 4 ในบางขั้นตอนจะต้องใช้เครื่องจักรกลขนาดใหญ่ในการดําเนินงาน อาจมีความจําเป็นต้องปิดการจราจรบางช่องทางบนสะพานฯ โดย ทช. จะแจ้งให้ประชาชนและผู้ที่เกี่ยวข้องรับทราบอีกครั้ง เพื่อหลีกเลี่ยงบริเวณเส้นทางดังกล่าวต่อไป
รัฐบาลไทย-ข่าวทำเนียบรัฐบาล-รมช.สธ.แจงโควิด “เดลตาพลัส AY.1” ยังไม่พบข้อมูลว่ารุนแรงขึ้น ไม่กระทบการเปิดประเทศ 1 พ.ย.
วันอังคารที่ 26 ตุลาคม 2564
รมช.สธ.แจงโควิด “เดลตาพลัส AY.1” ยังไม่พบข้อมูลว่ารุนแรงขึ้น ไม่กระทบการเปิดประเทศ 1 พ.ย.
รัฐมนตรีช่วยว่าการกระทรวงสาธารณสุขแจงเชื้อโควิดสายพันธุ์เดลตาพลัส AY.1 ยังไม่พบข้อมูลว่ารุนแรงกว่าสายพันธุ์เดลตาเดิม ไม่มีนัยสําคัญที่ต้องทบทวนการเปิดประเทศวันที่ 1 พฤศจิกายนนี้ เผยการเตรียมความพร้อมรองรับเปิดประเทศคืบหน้าขึ้นมาก
รัฐมนตรีช่วยว่าการกระทรวงสาธารณสุขแจงเชื้อโควิดสายพันธุ์เดลตาพลัสAY.1 ยังไม่พบข้อมูลว่ารุนแรงกว่าสายพันธุ์เดลตาเดิม ไม่มีนัยสําคัญที่ต้องทบทวนการเปิดประเทศวันที่ 1 พฤศจิกายนนี้ เผยการเตรียมความพร้อมรองรับเปิดประเทศคืบหน้าขึ้นมาก มีการซักซ้อมที่สนามบินแล้ว 2 ครั้ง
วันนี้ (26 ตุลาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข แถลงข่าวการเฝ้าระวังเชื้อโควิด 19 กลายพันธุ์ และการเตรียมความพร้อมเปิดประเทศ ว่า การกลายพันธุ์ของเชื้อโควิด 19 เป็นเรื่องปกติ เราให้ความสําคัญกับสายพันธุ์ที่ทําให้อาการของโรครุนแรงขึ้น แพร่เร็วหรือติดต่อง่ายขึ้น ดื้อต่อยารักษาหรือวัคซีน ซึ่งกรมวิทยาศาสตร์การแพทย์ร่วมกับเครือข่ายเฝ้าระวังสายพันธุ์มีการติดตามเก็บตัวอย่างตรวจสายพันธุ์ของเชื้อโควิด 19 ในประเทศไทยมาตลอดเมื่อพบสายพันธุ์ใหม่ในแต่ละพื้นที่มีการรายงานและชี้แจงให้ทราบ เช่น สายพันธุ์เบตา เดลตา เป็นต้น โดยเปิดเผยข้อมูลอย่างโปร่งใส ติดตามเข้าถึงข้อมูลได้ รวมถึงมีการส่งข้อมูลไปยังนานาชาติด้วย ส่วนสายพันธุ์เดลตาพลัสAY.1 ตรวจพบ1 ราย ที่ จ.กําแพงเพชร กรมวิทยาศาสตร์การแพทย์ระบุว่า ยังไม่มีข้อมูลที่บอกว่ามีความรุนแรงเพิ่มขึ้นจากสายพันธุ์เดลตาเดิมจึงไม่มีนัยสําคัญที่ต้องทบทวนการเปิดประเทศแต่อย่างใด และการที่เราเปิดเผยข้อมูลอย่างโปร่งใสจะเป็นการสร้างความเชื่อมั่นให้แก่ชาวต่างชาติ
ดร.สาธิตกล่าวต่อว่า สําหรับการเตรียมความพร้อมรองรับการเปิดประเทศวันที่ 1 พฤศจิกายน 2564 ขณะนี้มีความคืบหน้าพอสมควร มีการซักซ้อมที่สนามบิน 2 ครั้ง เพื่อรับนักท่องเที่ยวต่างชาติ ซึ่งการเข้าประเทศมีหลักๆ คือ กลุ่ม 45 ประเทศ 1 เขตบริหารพิเศษ ที่เดินทางเข้ามาไม่ต้องกักตัว มีมาตรการรองรับ 4 เรื่อง คือ 1.ผู้เดินทางฉีดวัคซีนครบ 2 เข็ม 2.ผลตรวจRT-PCR เป็นลบก่อนเดินทาง 72 ชั่วโมง 3.ตรวจหาเชื้อซ้ําเมื่อมาถึงเข้าพักโรงแรมระหว่างรอผล 1 คืน หากผลเป็นลบสามารถเดินทางได้ทุกที่ในประเทศไทย และ 4.การเดินทางจากสนามบินนานาชาติถึงโรงแรมเป็นระบบปิด (Sealed Root) โดยอยู่ห่างกันไม่เกิน 2 ชั่วโมง ส่วนเด็กที่เดินทางมากับผู้ปกครองอาจยังไม่ได้รับวัคซีนต้องตรวจเชื้อ หากพบผลบวกจะได้นําเข้าสู่การรักษา เพื่อไม่ให้แพร่ระบาดคนในประเทศ ส่วนกรณีพื้นที่แซนด์บ็อกซ์ท่องเที่ยวแต่ละจังหวัดจะมีการออกมาตรการรองรับ ซึ่งที่ผ่านมาเราติดตามควบคุมได้ดี เนื่องจากเดินทางโดยเครื่องบิน ที่ผ่านมาพบการติดเชื้อน้อย เมื่อพบติดเชื้อก็นําเข้าระบบการควบคุมรักษาได้ทันที
ส่วนกรณีข้อเสนอการเปิดประเทศรองรับประเทศเพื่อนบ้าน หากรับวัคซีนครบ ผลตรวจATK เป็นลบ สามารถเดินทางเข้าประเทศไทย 1 วัน เพื่อจับจ่ายใช้สอยก่อนกลับประเทศ อยู่ระหว่างการประชุมหารือเพิ่มเติมเพื่อหาข้อสรุปต่อไป ส่วนกรณีนักท่องเที่ยวที่มีความเสี่ยงต้องตรวจหาเชื้อโควิด โดยหลักการต้องเสียค่าใช้จ่ายเอง
********************************26 ตุลาคม 2564
รัฐบาลไทย-ข่าวทำเนียบรัฐบาล-รัฐบาลเดินหน้าลดการใช้พลาสติก ตั้งเป้าลด เลิกใช้กล่องโฟม แก้วพลาสติกบาง และหลอดพลาสติก ภายในปี 2565
วันเสาร์ที่ 18 ธันวาคม 2564
รัฐบาลเดินหน้าลดการใช้พลาสติก ตั้งเป้าลด  เลิกใช้กล่องโฟม แก้วพลาสติกบาง และหลอดพลาสติก ภายในปี 2565
รัฐบาลเดินหน้าลดการใช้พลาสติก ตั้งเป้าลด  เลิกใช้กล่องโฟม แก้วพลาสติกบาง และหลอดพลาสติก ภายในปี 2565
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลภายใต้การนําของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เห็นความสําคัญและตระหนักถึงปัญหามลพิษสิ่งแวดล้อมที่เกิดจากขยะพลาสติก สั่งเดินหน้าแก้ปัญหาขยะพลาสติกที่มีผลกระทบต่อสิ่งแวดล้อมในประเทศไทยอย่างจริงจัง ตามมติคณะรัฐมนตรีเมื่อวันที่ 15 ก.พ. 64 ซึ่งเห็นชอบแผนปฏิบัติการด้านการจัดการขยะพลาสติก ระยะที่ 1 (พ.ศ. 2563 – 2565) ภายใต้ Roadmap การจัดการขยะพลาสติก พ.ศ. 2561 – 2573 เพื่อขับเคลื่อนการแก้ไขปัญหาขยะพลาสติกที่มีผลกระทบต่อสิ่งแวดล้อมในประเทศไทย ทั้งนี้ กระทรวงทรัพยากรธรรมชาติและสิ่งแวดล้อมร่วมขับเคลื่อนการดําเนินงานกับทุกภาคส่วน มุ่งจัดการขยะพลาสติกที่ยั่งยืนอย่างเป็นรูปธรรม
ที่ผ่านมา นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ในฐานะประธานคณะอนุกรรมการบริหารจัดการขยะพลาสติกและขยะอิเล็กทรอนิกส์ ภายใต้คณะกรรมการสิ่งแวดล้อมแห่งชาติ มอบหมายให้กรมควบคุมมลพิษ ร่วมกับหน่วยงานที่เกี่ยวข้องทั้งภาครัฐและเอกชน ร่วมกันขับเคลื่อนการดําเนินงานภายใต้ Roadmap การจัดการขยะพลาสติก พ.ศ. 2561 - 2573 ซึ่งที่ผ่านมาได้รับความร่วมมือจากทุกหน่วยงานที่เกี่ยวข้องในการขับเคลื่อนการดําเนินการแบบสมัครใจ ดังนี้ 1) การเลิกใช้พลาสติกหุ้มฝาขวดน้ําดื่ม (Cap Seal) 2) การเลิกใช้ไมโครบีดส์จากพลาสติก 3) การเลิกใช้ถุงพลาสติกหูหิ้วขนาดบาง ร่วมกับภาคีเครือข่ายห้างสรรพสินค้า ซุปเปอร์มาร์เก็ต และร้านสะดวกซื้อ 4) การลด เลิกใช้กล่องโฟมบรรจุอาหาร แก้วพลาสติกแบบบาง และหลอดพลาสติก ภายในปี 2565 โดยความร่วมมือจากภาครัฐและเอกชน 5) การสร้างความรู้ความเข้าใจ สร้างการมีส่วนร่วมของทุกภาคส่วนเกี่ยวกับการป้องกันและแก้ไขปัญหาขยะพลาสติก รณรงค์ประชาสัมพันธ์เผยแพร่ข้อมูลข่าวสารเกี่ยวกับการจัดการขยะพลาสติกผ่านช่องทางต่าง ๆ 6) การจัดทําฐานข้อมูล Material Flow of Plastic ของประเทศไทย 7) การจัดตั้งพื้นที่นําร่อง เพื่อเป็นชุมชนตัวอย่างด้านการจัดการขยะพลาสติก 8) การพัฒนาแนวทางการใช้ประโยชน์จากขยะพลาสติก 9) การจัดประชุมเชิงปฏิบัติการเพื่อชี้แจงทําความเข้าใจและรับฟังความคิดเห็นจากหน่วยงานจังหวัด ร้านขายของชําและตลาดสด เพื่อขยายผลการดําเนินมาตรการงดให้ถุงพลาสติก 10) การขับเคลื่อนการดําเนินงานเกี่ยวกับการจัดการพลาสติกแบบใช้ครั้งเดียวและขยะพลาสติก จากธุรกิจสินค้าออนไลน์ 11) การลงนามบันทึกความร่วมมือ (MOU) การลดการใช้พลาสติกแบบใช้ครั้งเดียวจากการบริการส่งอาหาร (Food Delivery) 12) การขับเคลื่อนโครงการความร่วมมือระหว่างประเทศเพื่อป้องกันและแก้ไขปัญหาขยะพลาสติกในทะเล ร่วมกับองค์กรต่าง ๆ อาทิ ธนาคารโลก ธนาคารพัฒนาเอเชีย องค์กรความร่วมมือระหว่างประเทศของเยอรมัน และ 13) การกําหนดมาตรการกํากับเพื่อควบคุมการนําเข้าเศษพลาสติกจากต่างประเทศ
“นายกรัฐมนตรีชื่นชมภาครัฐ เอกชน และประชาชน ที่มีส่วนสําคัญในการช่วยลดการใช้พลาสติก ลดการสร้างขยะและรักษาสิ่งแวดล้อม ซึ่งเป็นส่วนช่วยสําคัญในการบริหารจัดการขยะ เพิ่มความเป็นมิตรต่อสิ่งแวดล้อม และยังเป็นการเริ่มต้นที่จะเกิดการสร้างคุณภาพชีวิตที่ดี พร้อมกับการพัฒนาประเทศให้เติบโตไปในภายภาคหน้าอย่างยั่งยืนด้วย” นางสาวรัชดาฯ กล่าว
...................
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ผลักดันไทยเป็นศูนย์กลางการแข่งขัน E-sports ประเดิม “เจ็ตสกีเวิลด์คัพ” 12-16 ม.ค. นี้ ที่พัทยา ภายใต้มาตรการเข้มงวดสูงสุด
วันศุกร์ที่ 7 มกราคม 2565
โฆษกรัฐบาลเผย “นายกฯ” ผลักดันไทยเป็นศูนย์กลางการแข่งขัน E-sports ประเดิม “เจ็ตสกีเวิลด์คัพ”  12-16 ม.ค. นี้ ที่พัทยา ภายใต้มาตรการเข้มงวดสูงสุด
โฆษกรัฐบาลเผย “นายกฯ” ผลักดันไทยเป็นศูนย์กลางการแข่งขัน E-sports ประเดิม “เจ็ตสกีเวิลด์คัพ”  12-16 ม.ค. นี้ ที่พัทยา ภายใต้มาตรการเข้มงวดสูงสุด ตั้งเป้าตีตลาดโลกสร้างฐานแฟนกีฬา 350 ล้านคน
วันนี้ (7 ธ.ค.65) นายธนกร วังบุญคงชนะ โฆษกประจําสํานักนายกรัฐมนตรี เผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งส่งเสริมการใช้ “Soft power” โดยนํากีฬามาต่อยอดให้กับการท่องเที่ยว เน้นเพิ่มการเป็นจุดหมายกีฬาระดับโลกให้กับประเทศไทย โดยกระทรวงการท่องเที่ยวและกีฬาได้ขับเคลื่อน การพัฒนางานกีฬา ด้านทรัพย์สินทางปัญญา นําร่องกีฬาเจ็ตสกี ยกระดับเป็นการแข่งขันทัวร์นาเม้นท์เจ็ตสกีอันดับที่ 1 ของโลก WPG#1 World Series เป็นลิขสิทธิ์แบรนด์ไทย โดยกําหนดจัดทัวร์นาเม้นท์เจ็ตสกีโลก “WGP#1” เจ็ตสกีเวิลด์คัพ 2021-2022 ระหว่างวันที่ 12-16 มกราคม 2565 ณ เมืองพัทยา จังหวัดชลบุรี ซึ่งรายการแกรนด์สแลมนี้เป็นรายการที่ยิ่งใหญ่ที่สุดในโลกอย่างชัดเจนแล้ว จากการที่นักกีฬาทั่วโลกเข้าร่วมแข่งขันมากที่สุดตั้งแต่ปี 2018 นอกจากนี้ยังมีส่วนของความสําคัญของสนามชิงชนะเลิศ “การแข่งขันเก็บคะแนนชิงแชมป์โลก” หรือ WGP#1 เวิลด์ซีรี่ส์ 2021-2022 ด้วย ที่แข่งเก็บคะแนนบน 3 ทวีปสําคัญของโลก ได้แก่ สนาม 1 ทวีปยุโรป ที่โปแลนด์, สนามที่ 2 ทวีปอเมริกา ที่อริโซน่า สหรัฐฯ และสนาม 3 ทวีปเอเชีย ที่ประเทศไทย โดยกลุ่มนักกีฬามือหนึ่งของโลกทั้งหมดต้องเข้ามาชิงแชมป์ที่ประเทศไทย จะมีการออกอากาศเผยแพร่ไปกว่า 90 ประเทศทั่วโลก
โฆษกประจําสํานักนายกรัฐมนตรี กล่าวต่อไปว่า การสร้าง Soft Power เป็นนโยบายที่รัฐบาลได้ให้ความสําคัญขณะนี้การแข่งขันกีฬาเจ็ตสกี WGP#1 เริ่มมีแฟนกีฬาเกิดขึ้นทั่วโลก โดยเฉพาะในยุโรป มีผู้ชมเติบโตสูงมาก สิ่งนี้เป็นตัวอย่างที่ชัดเจน แสดงให้เห็นว่า งานทรัพย์สินทางปัญญาฯ สามารถพลิกกีฬาเล็กๆ เป็นกีฬาใหญ่ ส่งออกตลาดโลก ที่มีประชากรกว่า 7,000 ล้านคนได้ โดยวางเป้าหมายแฟนกีฬาเพียง 5% กับ World Class Content ที่ไทยเป็นเจ้าของลิขสิทธิ์ เท่ากับจะมีแฟนกว่า 350 ล้านคน ภายในปี 2567 ซึ่งจะสร้างประโยชน์ให้ประเทศไทยหลากหลายมิติเป็นอย่างยิ่ง
“รัฐบาลให้ความสําคัญกับการสนับสนุนและส่งเสริมให้ประเทศไทยพัฒนาอุตสาหกรรมการกีฬา เพื่อเป็นส่วนสําคัญในการสร้างมูลค่าเพิ่มทางเศรษฐกิจ มุ่งสู่การเป็นเจ้าภาพในการจัดการแข่งขันกีฬาระดับนานาชาติ โดยนํากีฬามาต่อยอดให้กับการท่องเที่ยว ส่งเสริมให้ประเทศไทยเป็นจุดหมายกีฬาระดับโลก ภายใต้มาตรการป้องกันโควิด-19 อย่างเข้มงวดสูงสุด” นายธนกรฯ กล่าว
----------------------
รัฐบาลไทย-ข่าวทำเนียบรัฐบาล-ด่วน! “แรงงานอิสระ – ฟรีแลนซ์” 19 จังหวัดสีแดงเข้ม รีบสมัคร ม.40 รับ 5,000 บาท ภายใน 24 ส.ค. นี้
วันจันทร์ที่ 23 สิงหาคม 2564
ด่วน! “แรงงานอิสระ – ฟรีแลนซ์” 19 จังหวัดสีแดงเข้ม รีบสมัคร ม.40 รับ 5,000 บาท ภายใน 24 ส.ค. นี้
....
ผู้ประกอบอาชีพอิสระ เกษตร ประมง ค้าขายหาบเร่ รถรับจ้าง รับจ้างทั่วไป พนักงานเสิร์ฟ พนักงานหน้าร้านค้าร้านอาหาร นักร้องนักดนตรี ผู้ที่ทํางานภาคกลางคืน และฟรีแลนซ์ ใน 19 จังหวัดสีแดงเข้ม (กาญจนบุรี สมุทรสงคราม สุพรรณบุรี เพชรบุรี ประจวบคีรีขันธ์ ราชบุรี อ่างทอง นครนายก ปราจีนบุรี ลพบุรี ระยอง สิงห์บุรี สระบุรี นครราชสีมา เพชรบูรณ์ ตาก ชลบุรี ฉะเชิงเทรา อยุธยา) รีบสมัครเป็นผู้ประกันตนมาตรา 40 เพื่อรับเงินเยียวยา 5,000 บาท โดยประกันสังคมจะโอนเงินผ่านบัญชีพร้อมเพย์ที่ผูกกับเลขบัตรประชาชน ภายในวันที่ 24 ส.ค. 64 นี้
.
สมัครเลยที่ ธ.ก.ส./ เคาน์เตอร์เซอร์วิส 7-11/เคาน์เตอร์บิ๊กซี/www.sso.go.th/ตัวแทนเครือข่ายประกันสังคม/ สมัครผ่านสายด่วนกระทรวงแรงงาน 1506
.
สอบถามรายละเอียดเพิ่มเติมได้ที่สายด่วน 1506 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประธานรัฐสภา พร้อมปลัด พม. ลงพื้นที่ 3 จังหวัดภาคอีสาน มอบหน้ากากอนามัยและนมผงสำหรับเด็กให้กลุ่มเปราะบางเดือดร้อนจากโควิด - 19
วันอังคารที่ 17 พฤษภาคม 2565
ประธานรัฐสภา พร้อมปลัด พม. ลงพื้นที่ 3 จังหวัดภาคอีสาน มอบหน้ากากอนามัยและนมผงสําหรับเด็กให้กลุ่มเปราะบางเดือดร้อนจากโควิด - 19
ประธานรัฐสภา พร้อมปลัด พม. ลงพื้นที่ 3 จังหวัดภาคอีสาน มอบหน้ากากอนามัยและนมผงสําหรับเด็กให้กลุ่มเปราะบางเดือดร้อนจากโควิด - 19
เมื่อวันที่ 13 พ.ค. 65เวลา 18.00 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ด้วยสถานการณ์การแพร่ระบาดของโรคโควิด-19 ได้ส่งผลกระทบทั้งด้านเศรษฐกิจและสังคมต่อประชาชนทุกช่วงวัยและทุกกลุ่มเป้าหมายในวงกว้างทั่วประเทศอย่างต่อเนื่อง ทั้งนี้ กระทรวง พม. จึงมีความห่วงใยกลุ่มเปราะบางที่มีความเสี่ยงสูง อาทิ เด็ก ผู้สูงอายุ คนพิการ คนเร่ร่อน คนไร้บ้าน ผู้ป่วยติดเตียง พ่อแม่เลี้ยงเดี่ยว และผู้ด้อยโอกาส ทั้งนี้ จึงจําเป็นต้องให้ความช่วยเหลือกลุ่มเปราะบางในการป้องกันการแพร่ระบาดของโควิด - 19 โดยวันนี้ (13 พ.ค. 65) นายชวน หลีกภัย ประธานรัฐสภา และดร.อิสระ เสรีวัฒนวุฒิ สมาชิกสภาผู้แทนราษฎร พร้อมด้วยตน และคณะผู้บริหารกระทรวง พม. ได้ร่วมลงพื้นที่ 3 จังหวัดทางภาคตะวันออกเฉียงเหนือ ได้แก่ จังหวัดชัยภูมิ เลย และหนองบัวลําภู เพื่อมอบหน้ากากอนามัยสําหรับผู้ใหญ่ จังหวัดละ10,000 ชิ้น รวมทั้งสิ้น 30,000 ชิ้น และหน้ากากอนามัยสําหรับเด็ก จังหวัดละ 2,000 ชิ้น รวมทั้งสิ้น 6,000 ชิ้น ให้กับผู้ว่าราชการจังหวัด เพื่อส่งต่อให้พัฒนาสังคมและความมั่นคงของมนุษย์จังหวัดนําไปแจกจ่ายช่วยเหลือกลุ่มเปราะบางสําหรับป้องกันการแพร่ระบาดของโควิด - 19 อีกทั้งได้มอบนมผงสําหรับเด็กในโครงการ "พม. ปันสุข" เพื่อนําไปช่วยเหลือครอบครัวกลุ่มเปราะบางที่ขาดแคลน โดยเฉพาะครอบครัวแม่เลี้ยงเดี่ยว โดยมีอาสาสมัครพัฒนาสังคมและความมั่นคงของมนุษย์ (อพม.) ในพื้นที่ช่วยแจกจ่ายอย่างทั่วถึงต่อไป
นางพัชรี กล่าวเพิ่มเติมว่า หากกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด - 19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัด และอาสาสมัครพัฒนาสังคมฯ (อพม.) ในพื้นที่ ทั้งนี้ กระทรวง พม. พร้อมช่วยเหลืออย่างเต็มที่
รัฐบาลไทย-ข่าวทำเนียบรัฐบาล-สธ. รับมอบสิ่งของเครื่องอุปโภค บริโภค จาก ก.ทรัพย์ฯ
วันศุกร์ที่ 18 มิถุนายน 2564
สธ. รับมอบสิ่งของเครื่องอุปโภค บริโภค จาก ก.ทรัพย์ฯ
สธ. รับมอบสิ่งของเครื่องอุปโภค บริโภค จาก ก.ทรัพย์ฯ
กระทรวงสาธารณสุข รับมอบน้ําดื่มบรรจุในกระป๋องอลูมิเนียมรีไซเคิล อาหารกล่อง สนับสนุนภารกิจโรงพยาบาลบุษราคัมและโรงพยาบาลสนามทั่วประเทศ พร้อมแนะนําแอปพลิเคชัน “Green Digital Library” แหล่งความรู้ด้านสิ่งแวดล้อมและทรัพยากรของประเทศ
วันนี้ (18 มิถุนายน 2564) ที่โรงพยาบาลบุษราคัม อาคารชาเลนเจอร์ เมืองทองธานี จ.นนทบุรี นายแพทย์ธงชัย กีรติหัตถยากร รองปลัดกระทรวงสาธารณสุข พร้อมด้วยนายแพทย์กิตติศักดิ์ อักษรวงศ์ ผู้อํานวยการโรงพยาบาลบุษราคัม และคณะ รับมอบสิ่งของอุปโภค บริโภค อาหาร น้ําดื่ม และแอปพลิเคชัน“Green Digital Library” จากกระทรวงทรัพยากรธรรมชาติและสิ่งแวดล้อม ร่วมกับบริษัทไทย เบเวอร์เรจ แคน จํากัด,กลุ่มบริษัท บีเจซี บิ๊กซี และบริษัท ชบาบางกอก
นายแพทย์ธงชัยกล่าวว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข เป็นผู้แทนกระทรวงสาธารณสุข รับมอบอาหารกล่อง ขนม และน้ําดื่มบรรจุในกระป๋องที่ผลิตจากอลูมิเนียมรีไซเคิล จํานวน 50,000 กระป๋อง ภายใต้กิจกรรม “มีแล้วแบ่งปัน” จากกระทรวงทรัพยากรธรรมชาติและสิ่งแวดล้อม ร่วมกับบริษัทไทย เบเวอร์เรจ แคน จํากัดกลุ่มบริษัท บีเจซี บิ๊กซี และบริษัท ชบาบางกอก สนับสนุนภารกิจบุคลากรทางการแพทย์ในการดูแลผู้ป่วยติดเชื้อโควิด19โรงพยาบาลบุษราคัม และโรงพยาบาลสนามทั่วประเทศ รวมทั้งแนะนําแอปพลิเคชัน “Green Digital Library”เพื่อให้บุคลากร เจ้าหน้าที่ และผู้ป่วย เข้าถึงแหล่งความรู้ด้านสิ่งแวดล้อมและทรัพยากรของประเทศได้ตลอด 24 ชั่วโมง
นายแพทย์ธงชัยกล่าวต่อว่า โรงพยาบาลบุษราคัมได้มีระบบการดูแลรักษาผู้ป่วย โดยมีบุคลากรทางการแพทย์และสาธารณสุขผลัดเปลี่ยนหมุนเวียนจากทั่วประเทศมาปฏิบัติงานชุดละไม่ต่ํากว่า 250 คน นอกจากนี้ได้จัดระบบสุขาภิบาลสิ่งแวดล้อมที่ดี มีการกําจัด คัดแยกขยะและขยะติดเชื้อตามมาตรฐาน และมีการใช้ผลิตภัณฑ์รักษ์โลก อาทิ บรรจุภัณฑ์และกล่องข้าวในรูปแบบชานอ้อยซึ่งน้ําดื่มบรรจุกระป๋องอลูมิเนียมรีไซเคิลจะสามารถนํามากลับไปรีไซเคิลได้อีก100% ก็จะเป็นส่วนหนึ่งที่ช่วยลดจํานวนขยะของโรงพยาบาลบุษราคัมและโรงพยาบาลสนามได้เป็นอย่างดี
“การดูแลรักษาผู้ติดเชื้อโควิด 19 นี้ กระทรวงสาธารณสุขจะทําเพียงลําพังไม่ได้ สิ่งสําคัญคือต้องได้รับความร่วมมือจากทุกภาคส่วน ขอขอบคุณกระทรวงทรัพยากรธรรมชาติและสิ่งแวดล้อม และเครือข่ายภาคเอกชนที่ได้มอบทั้งกําลังใจ สิ่งของ อาหาร และเครื่องดื่ม สนับสนุนการดําเนินงานของกระทรวงสาธารณสุขอย่างต่อเนื่องจะเร่งจัดส่งให้ถึงผู้ปฏิบัติงานโดยเร็วที่สุด” นายแพทย์ธงชัยกล่าว
ทั้งนี้ ข้อมูลโรงพยาบาลบุษราคัม ตั้งแต่วันที่14 พฤษภาคม - 17 มิถุนายน 2564 มีผู้ป่วยเข้ารับการรักษาแล้ว2,727 ราย รักษาหายกลับบ้าน 1,130 ราย ส่งรักษาต่อ 119 ราย ยังอยู่ระหว่างการรักษา 1,039 ราย เป็นผู้ป่วยกลุ่มอาการสีเหลืองอ่อน 736 ราย กลุ่มสีเหลือง 303 ราย เหลือจํานวนเตียงว่าง 1,122 เตียง
**************************************** 18 มิถุนายน 2564
รัฐบาลไทย-ข่าวทำเนียบรัฐบาล-รองโฆษกรัฐบาลเชิญชวนร่วมกิจกรรมวันแม่แห่งชาติ 12 สิงหาคมนี้ สัมผัสบรรยากาศแสนอบอุ่น สืบสานพระราชปณิธาน สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพฤหัสบดีที่ 11 สิงหาคม 2565
รองโฆษกรัฐบาลเชิญชวนร่วมกิจกรรมวันแม่แห่งชาติ 12 สิงหาคมนี้ สัมผัสบรรยากาศแสนอบอุ่น สืบสานพระราชปณิธาน สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
รองโฆษกรัฐบาลเชิญชวนร่วมกิจกรรมวันแม่แห่งชาติ 12 สิงหาคมนี้ สัมผัสบรรยากาศแสนอบอุ่น สืบสานพระราชปณิธาน สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง หลายหน่วยงานรัฐจัดเข้าชมฟรี
วันที่ 11 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง วันที่ 12 สิงหาคมของทุกปี (วันแม่แห่งชาติ) ทุกภาคส่วนได้น้อมสํานึกในพระมหากรุณาธิคุณ ร่วมจัดกิจกรรมต่าง ๆ ขอเชิญชวนประชาชนร่วมกิจกรรมตามสถานที่ต่าง ๆ โดยไม่เสียค่าใช้จ่าย เช่น อุทยานแห่งชาติ เขตรักษาพันธุ์สัตว์ป่า และเขตห้ามล่าสัตว์ป่า กรมอุทยานแห่งชาติ สัตว์ป่า และพันธุ์พืช ได้ยกเว้นค่าบริการในการเข้าไปในเขตรักษาพันธุ์สัตว์ป่า เขตห้ามล่าสัตว์ป่า และอุทยานแห่งชาติทุกแห่ง เฉพาะบุคคลชาวไทย และยานพาหนะ เพื่อเป็นการเทิดพระเกียรติและน้อมถวายความจงรักภักดี รวมถึงสนองต่อพระราชกรณียกิจด้านการอนุรักษ์ทรัพยากรธรรมชาติ ส่งเสริมและสนับสนุนให้ประชาชนทั่วไปได้ศึกษา เรียนรู้เกี่ยวกับการอนุรักษ์ธรรมชาติ ตลอดจนด้านนันทนาการและพักผ่อนหย่อนใจ
ทางด้านองค์การสวนสัตว์แห่งประเทศไทย ในพระบรมราชูปถัมภ์ (อสส.) ชวนลูกจูงแม่เที่ยวชมสวนสัตว์ทั่วประเทศ เปิดให้เด็กที่มีความสูงไม่เกิน 135 ซม. เข้าชมฟรี หวังสร้างสุขให้ครอบครัว 12 สิงหานี้ องค์การสวนสัตว์ฯ ได้จัดเตรียมพื้นที่สวนสัตว์ทั่วประเทศจัดกิจกรรม หวังสร้างความสุขฉลองวันแม่แห่งชาติ 12 สิงหาคม 2565 นี้ เพื่อให้พี่น้องประชาชนได้พักผ่อนหย่อนใจ และสัมผัสกิจกรรมสร้างองค์ความรู้ต่าง ๆ ภายในสวนสัตว์ตลอดทั้งวัน ภายใต้มาตรฐานความปลอดภัยอย่างเคร่งครัด สําหรับกิจกรรม “ชวนลูกจูงแม่เที่ยวชมสวนสัตว์” ในวันสําคัญนี้ ขอเชิญชวนคู่แม่ลูกสวมใส่ผ้าไทย สัมผัสนานาสัตว์ป่าอย่างใกล้ชิดตลอดทั้งวัน พร้อมลงนามถวายพระพร ทั้งนี้ แต่ละสวนสัตว์ได้จัดเตรียมกิจกรรมที่น่าสนใจต่าง ๆ มากมาย เพื่อสร้างความประทับใจ
ส่วนการท่องเที่ยวแห่งประเทศไทย จังหวัดพระนครศรีอยุธยา และพิพิธภัณฑ์ศิลป์แผ่นดิน จัดงาน “มหัศจรรย์งานศิลป์แผ่นดินไทย” ณ พิพิธภัณฑ์ศิลป์แผ่นดิน ตําบลเกาะเกิด อําเภอบางปะอิน จังหวัดพระนครศรีอยุธยา ร่วมจัดกิจกรรมเนื่องในโอกาสมหามงคลที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เฉลิมพระชนมพรรษา 90 พรรษา ในวันที่ 12 - 14 สิงหาคม 2565 วันที่ 20 - 21 สิงหาคม 2565 และวันที่ 27 - 28 สิงหาคม 2565 เวลา 10.00 - 19.00 น. โดยวันที่ 12 สิงหาคม 2565 เข้าชมฟรี! โดยภายในงานมีกิจกรรมหลากหลาย อาทิ - สาธิตงานหัตถศิลป์ โดยช่างสถาบันสิริกิติ์ - กิจกรรม DIY - การแสดงโขนกลางแปลง โดยมูลนิธิส่งเสริมศิลปาชีพฯ – การแสดงทางศิลปวัฒนธรรมที่หาชมได้ยาก - ชิม ช็อป อาหารชาววัง อาหารถิ่น - การแสดงจากศิลปินชื่อดัง เป็นต้น
“ขอเชิญชวนพี่น้องประชาชนและนักท่องเที่ยวร่วมสัมผัสกิจกรรมวันแม่แห่งชาติในปีนี้ ที่หลายหน่วยงานภาครัฐได้จัดขึ้น โดยไม่เสียค่าใช้จ่าย นอกจากจะได้รับความสุข ความประทับใจท่ามกลางบรรยากาศอันแสนอบอุ่นแล้ว ยังได้รับความรู้อีกมากมาย” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ครม.อนุมัติงบกลางโควิด 19 ให้ สธ. 12,000 กว่าล้านบาท
วันพฤหัสบดีที่ 12 สิงหาคม 2564
ครม.อนุมัติงบกลางโควิด 19 ให้ สธ. 12,000 กว่าล้านบาท
คณะรัฐมนตรี อนุมัติงบกลาง จํานวนกว่า 12,000 ล้านบาท ให้กระทรวงสาธารณสุขใช้ในการดําเนินงานในสถานการณ์โควิด 19 ระหว่างเดือนกรกฎาคม – กันยายน 2564
คณะรัฐมนตรี อนุมัติงบกลาง จํานวนกว่า12,000 ล้านบาท ให้กระทรวงสาธารณสุขใช้ในการดําเนินงานในสถานการณ์โควิด 19 ระหว่างเดือนกรกฎาคม – กันยายน 2564
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ที่ประชุมคณะรัฐมนตรี (ครม.) วานนี้ (10 สิงหาคม 2564) ได้มีมติเห็นชอบอนุมัติงบประมาณ 12,669,218,318 บาท ให้กระทรวงสาธารณสุข จากงบกลาง รายการค่าใช้จ่ายในการบรรเทา แก้ไขปัญหา และเยียวยา ผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 ระยะการระบาดระลอกเมษายน 2564 ประกอบด้วย1.ค่าตอบแทนเสี่ยงภัย ค่าล่วงเวลา (OT) และอื่นๆ เพื่อเป็นขวัญกําลังใจกับเจ้าหน้าที่ จํานวน 4,543,574,263 บาท2.ค่าใช้สอย จํานวน 1,542,027,703 บาท เพื่อใช้ในการดําเนินการต่าง ๆ อาทิ โรงพยาบาลสนามทั้งส่วนกลางและภูมิภาค เพื่อรองรับผู้ติดเชื้อ การค้นหาเชิงรุก ค่าฉีดวัคซีนและการตรวจทางห้องปฏิบัติการ ค่าจ้างเหมาบริการอื่นๆ เป็นต้น 3.ค่าวัสดุ จํานวน 6,367,645,590 บาท เป็นค่ายาฟาวิพิราเวียร์ เรมเดซิเวียร์ เวชภัณฑ์ วัสดุวิทยาศาสตร์ ร่วมถึงวัสดุสําหรับ อสม. เพื่อใช้ในการป้องกันโรค ยาสมุนไพรและ 4.งบลงทุน ครุภัณฑ์และสิ่งก่อสร้าง จํานวน 215,970,762 บาท โดยมีระยะเวลาการใช้จ่ายตั้งแต่เดือนกรกฎาคม-กันยายน 2564
นายอนุทินกล่าวต่อว่า สําหรับยาฟาวิพิราเวียร์ ขณะนี้มีจํานวน15.1 ล้านเม็ด และได้ให้องค์การเภสัชกรรมจัดหาเพิ่ม โดยทยอยส่งมอบในเดือนสิงหาคม – กันยายนรวม 120 ล้านเม็ด และในเดือนตุลาคม – ธันวาคม 2564 มีแผนจัดหาและส่งมอบอีกเดือนละ 100 ล้านเม็ด
“ได้กําชับให้ทุกจังหวัดเร่งรัดดําเนินการเบิกจ่าย ให้เสร็จสิ้นภายในระยะเวลาที่กําหนด โดยเฉพาะค่าตอบแทนเสี่ยงภัย ค่าล่วงเวลา เพื่อเป็นขวัญกําลังใจบุคลากรทางการแพทย์และสาธารณสุขที่ทุ่มเทปฏิบัติงานทั้งการดูแลรักษาผู้ป่วย การคัดกรองค้นหาผู้ติดเชื้อ การป้องกันควบคุมโรค รวมทั้งการเบิกจ่ายงบประมาณต่าง ๆ ต้องโปร่งใส ตรวจสอบได้” นายอนุทินกล่าว
******************************* 12 สิงหาคม 2564
รัฐบาลไทย-ข่าวทำเนียบรัฐบาล-​นายกฯ เชื่อมั่น Thailand Pavilion ในงานมหกรรมพืชสวนโลก EXPO 2022 จะโชว์ศักยภาพ สร้างความเชื่อมั่น
วันอังคารที่ 19 เมษายน 2565
​นายกฯ เชื่อมั่น Thailand Pavilion ในงานมหกรรมพืชสวนโลก EXPO 2022 จะโชว์ศักยภาพ สร้างความเชื่อมั่น
ต่อยอดเป็นความร่วมมือทางธุรกิจสร้างผลประโยชน์ทางเศรษฐกิจให้ประเทศได้มหาศาล
วันนี้ (19 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบถึงการดําเนินการของหน่วยงานที่เกี่ยวข้องของไทย ที่ได้เปิดพื้นที่การจัดแสดงพืชผลทางการเกษตรไทย ภายในงานมหกรรมพืชสวนโลก The International Horticultural Exposition 2022 ซึ่งจัดแสดงระหว่างวันที่ 14 เมษายน ถึง 9 ตุลาคม 2565 ณ เมือง Almere (อัลเมอเร่) ประเทศเนเธอร์แลนด์
นายกรัฐมนตรีเชื่อมั่นในศักยภาพ ความตั้งใจทํางานร่วมกันของทุกหน่วยงาน และประสบการณ์ที่หน่วยงานไทยมีในการจัดงานแสดงลักษณะนี้ ตลอดจนเอกลักษณ์ ความพิเศษในความเป็นไทย ว่าจะสามารถดึงดูดความสนใจผู้เข้าร่วมงาน และสามารถต่อยอดเป็นความร่วมมือทางธุรกิจที่แปรเป็นเม็ดเงินให้กับเศรษฐกิจของประเทศ
นายธนกรฯ กล่าวว่า ครั้งนี้เป็นโอกาสอันดีในการร่วมฉลองความสัมพันธ์ทางการทูตระหว่างราชอาณาจักรไทยและราชอาณาจักรเนเธอร์แลนด์ ครบรอบ 418 ปี ในปี 2565 นี้ และเป็นครั้งที่ 4 ที่ไทยได้ร่วมจัดงานมหกรรมพืชสวนโลกกับประเทศเนเธอร์แลนด์ ไทยจัดงานภายใต้แนวคิดหลัก “TRUST Thailand” โดยได้นําเสนอนโยบาย BCG model และนโยบาย 3S (3S : Safety, Security and Sustainability) ซึ่งสอดคล้องกับแนวคิดหลักในการจัดงานของเนเธอร์แลนด์ “Growing Green Cities” เกี่ยวกับเทคโนโลยีและนวัตกรรมที่เป็นมิตรกับสิ่งแวดล้อมสําหรับเมืองแห่งอนาคต
ในส่วนของ “Thailand Pavilion” ประเทศไทยนําเสนอความก้าวหน้าของนวัตกรรมด้านอาหาร และสินค้าเกษตรของไทย การพัฒนากระบวนการผลิตที่ได้มาตรฐานและคุณภาพของไทย เพื่อแสดงถึงความพร้อมของไทยทั้งภาคบริการ ภาคการเกษตร และด้านการท่องเที่ยว พร้อมกับการเผยแพร่แนวทางการบริหารจัดการอย่างยั่งยืน วิถีชีวิต วัฒนธรรม ขนบธรรมเนียม ประเพณี สู่การรับรู้ของผู้เข้าชมงานกว่า 2 ล้านคน จากประเทศต่าง ๆ ทั่วโลก ทั้งนี้ ไทยได้นํากล้วยไม้พันธุ์แวนด้า ที่กําลังเป็นที่นิยมในต่างประเทศมาจัดทําเป็นซุ้มสัญลักษณ์ที่ยิ่งใหญ่มีความสูงกว่า 5 เมตร รวมถึงพืชประดับอื่น ๆ ที่สร้างเม็ดเงินปีละไม่ต่ํากว่า 100 ล้านบาท ซึ่งกิจกรรมต่าง ๆ จะหมุนเวียนจัดแสดงตลอดระยะเวลาการจัดงาน โดยเฉพาะในวันที่ 28 กรกฎาคม จะมีการจัดแสดงนิทรรศการเฉลิมพระเกียรติ เนื่องในวันคล้ายวันพระราชสมภพของพระบาทสมเด็จพระเจ้าอยู่หัว มีกิจกรรมทางวัฒนธรรมที่งดงาม เช่น นาฏศิลป์ การแกะสลัก รวมถึงการนวดแผนไทย ซึ่งจะจัดต่อเนื่องตลอด 1 สัปดาห์
“นายกรัฐมนตรีขอบคุณทุกภาคส่วนที่ร่วมบูรณาการการทํางาน และนําเสนอ “Thailand Pavilion” ได้อย่างสวยงาม ซึ่งนายกรัฐมนตรีเชื่อมั่นว่าเอกลักษณ์ ประเพณี ความเป็นไทย ประกอบกับ ศักยภาพ พัฒนาการในทุกด้านของไทย จะเป็นที่ชื่นชมของผู้เข้าชม และสร้างความเชื่อมั่น ต่อยอด ความร่วมมือทางธุรกิจ การค้า การลงทุน เปิดโอกาสให้ประเทศไทยในอีกหลายมิติ” นายธนกรฯ กล่าว
ทั้งนี้ เชิญชวนผู้ที่สนใจมาเที่ยวชม Thailand Pavilion ได้ทุกวัน ตั้งแต่วันนี้ ถึง 9 ตุลาคม 2565 เวลา 10.00 น. - 19.00 น. และสามารถติดตามรับชมได้ทางออนไลน์ ผ่านเว็บไซต์ thailandfloriade2022.com เพื่อเป็นกําลังใจการทํางานของคนไทย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งพาลีปราบยา ติดสปีดยึดทรัพย์เครือข่ายยาเสพติด หลัง 4 เดือนยังไม่เข้าเป้า
วันเสาร์ที่ 29 มกราคม 2565
รัฐมนตรีว่าการกระทรวงยุติธรรม เร่งพาลีปราบยา ติดสปีดยึดทรัพย์เครือข่ายยาเสพติด หลัง 4 เดือนยังไม่เข้าเป้า
รัฐมนตรีว่าการกระทรวงยุติธรรม เร่งพาลีปราบยา ติดสปีดยึดทรัพย์เครือข่ายยาเสพติด หลัง 4 เดือนยังไม่เข้าเป้า ชี้ศึกษากฎหมายใหม่-เปิดอบรมนักสืบทรัพย์แล้ว เครื่องยนต์ทุกตัวต้องเดินเครื่องเต็มที่ สั่งตั้งแต่ ก.พ.เดินหน้าจับกุม-ยึดทรัพย์เต็มที่
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า สัปดาห์ที่ผ่านมาตนได้ร่วมประชุมอนุกรรมการสืบสวนสอบสวนคดีพิเศษเพื่อการยึดทรัพย์สินเครือข่ายยาเสพติด โดยตนได้กําชับในที่ประชุมให้ชุดปฏิบัติการพิเศษ พาลีปราบยา เร่งดําเนินการยึดทรัพย์ตัดวงจรยาเสพติด และสืบสวนสอบสวน เดิมทีเรายังไม่รอบรู้ประมวลกฎหมายอาญาฉบับใหม่ แต่ขณะนี้เราได้ศึกษา อบรมกับหน่วยงานต่างๆที่เกี่ยวข้อง รวมทั้งอบรมนักสืบทรัพย์ไปเรียบร้อยแล้ว เครื่องยนต์ทุกเครื่องทํางานเต็มที่ ถึงเวลาที่เราจะเดินหน้าอย่างเต็มกําลังบูรณาการร่วมกับหน่วยงานที่เกี่ยวข้องทั้งหมด ทั้ง ตํารวจ ป.ป.ส. กรมสอบสวนคดีพิเศษ กรมสรรพากร และสถาบันการเงินต่างๆ ซึ่งหากวิธีการเดิมอาจทําไม่ได้ เราก็หาวิธีการใหม่ๆเข้ามา และเราควรประชุมเพื่อหารือกันบ่อยๆ เพื่อรับทราบปัญหาว่าติดขัดอย่างไร จะได้ช่วยกันแก้ไขปัญหา
"การตั้งสํานวนคดีความต้องทําให้ถูกต้อง เพื่อให้เราเดินหน้าสืบสวนต่อไปได้ ที่ผ่านมาจนถึงสิ้นเดือน ม.ค. เรายึดทรัพย์ได้ 1,248 ล้านบาท คิดเป็น 12% ของเป้าหมายที่ตั้งไว้ ตอนนี้ผ่านมา 4 เดือนเรายังไม่เข้าเป้า วันนี้เราต้องเร่งให้เต็มที่ วางแผนงานให้ทํางานได้อย่างรวดเร็ว ตั้งแต่เดือน ก.พ.เป็นต้นไปเราจะต้องเร่งสืบสาวจับกุมพ่อค้ายาและไล่ยึดทรัพย์สินเครือข่าย เพื่อให้ปัญหายาเสพติดลดลงให้ได้" นายสมศักดิ์ กล่าว
รัฐบาลไทย-ข่าวทำเนียบรัฐบาล-ยกเว้นค่าทางด่วนหมายเลข 7 และ 9 อำนวยความสะดวกช่วงสงกรานต์
วันอังคารที่ 12 เมษายน 2565
ยกเว้นค่าทางด่วนหมายเลข 7 และ 9 อํานวยความสะดวกช่วงสงกรานต์
วันจันทร์ที่ 11 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอํานวยความสะดวกแก่ประชาชนในการเดินทางท่องเที่ยวและกลับภูมิลําเนา โดยเห็นชอบร่างกฎกระทรวงยกเว้นค่าธรรมเนียมการใช้ยานยนต์บนทางหลวงพิเศษหมายเลข 7 สาย กทม.-บ้านฉาง ตอน กทม.-เมืองพัทยา รวมทางแยกไปบรรจบทางหลวงแผ่นดินหมายเลข 34 บางวัว ทางแยกเข้าชลบุรี ทางแยกเข้าท่าเรือแหลมฉบัง ทางแยกเข้าพัทยา และตอนบ้านหนองปรือ-บ้านฉาง รวมทางแยกไปบรรจบทางหลวงแผ่นดินหมายเลข 3 บ้านอําเภอ และทางหลวงพิเศษหมายเลข 9 สายวงแหวนรอบนอก กทม.ถ.กาญจนาภิเษก ตอนพระประแดง-บางแค ช่วงพระประแดง-ต่างระดับบางขุนเทียน และตอนบางปะอิน-บางพลี ตั้งแต่เวลา 00.01 น. ของวันที่ 12 เม.ย. ถึงเวลา 24.00 น.ของวันที่ 18 เม.ย.2565
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เช็กเลย! พื้นที่เสี่ยงน้ำหลาก – น้ำท่วมฉับพลัน เฝ้าระวังใกล้ชิด19 - 25 พ.ค. นี้
วันพฤหัสบดีที่ 19 พฤษภาคม 2565
เช็กเลย! พื้นที่เสี่ยงน้ําหลาก – น้ําท่วมฉับพลัน เฝ้าระวังใกล้ชิด19 - 25 พ.ค. นี้
.....
กรมชลประทาน ติดตามสภาวะอากาศจากการคาดการณ์สภาพอากาศของกรมอุตุนิยมวิทยา พบว่าในช่วงวันที่ 19 - 23 พ.ค. 65 มรสุมตะวันตกเฉียงใต้ที่พัดปกคลุมประเทศไทยมีกําลังแรงขึ้น ทําให้มีฝนเพิ่มขึ้นและมีฝนตกหนักบางแห่งบริเวณภาคเหนือ ภาคตะวันออกเฉียงเหนือ ภาคกลางด้านตะวันตก ภาคตะวันออก และภาคใต้ฝั่งตะวันตก
.
ทั้งนี้ กองอํานวยการน้ําแห่งชาติ ได้ประเมินสถานการณ์น้ําจากฝน พบว่าปริมาณฝนตกสะสมต่อเนื่องอาจส่งผลให้ เกิดน้ําหลากและน้ําท่วมฉับพลัน รวมทั้งทําให้พื้นที่ ที่มีน้ําท่วมขังอยู่เดิมมีแนวโน้มระดับน้ําเพิ่มขึ้น จึงขอให้ เฝ้าระวังพื้นที่เสี่ยงอุทกภัย ในช่วงวันที่ 19 - 25 พ.ค. 65 ดังนี้
.
• ภาคเหนือ ได้แก่ แม่ฮ่องสอน เชียงราย เชียงใหม่ ลําพูน ลําปาง แพร่ น่าน ตาก อุตรดิตถ์ กําแพงเพชร พิษณุโลก เพชรบูรณ์ นครสวรรค์ และอุทัยธานี
• ภาคตะวันออกเฉียงเหนือ ได้แก่ นครราชสีมา ชัยภูมิ บึงกาฬ หนองคาย อุดรธานี สกลนคร และนครพนม
• ภาคกลาง ได้แก่ กาญจนบุรี ราชบุรี เพชรบุรี กรุงเทพมหานคร และปริมณฑล
• ภาคตะวันออก ได้แก่ สระแก้ว ปราจีนบุรี นครนายก ระยอง จันทบุรี และตราด
• ภาคใต้ ได้แก่ ระนอง พังงา และภูเก็ต
.
ขณะเดียวกัน ได้ประสานแจ้งโครงการชลประทานในพื้นที่ เฝ้าระวังพื้นที่ที่มีฝนตกสะสมมากกว่า 90 มิลลิเมตร ในช่วงเวลา 24 ชั่วโมง รวมทั้งพื้นที่จุดเสี่ยงที่เคยเกิดน้ําท่วมขังอยู่เป็นประจํา และตรวจสอบความมั่นคงแข็งแรงของอ่างเก็บน้ํา กําจัดสิ่งกีดขวางทางน้ํา และแจ้งเตือนสถานการณ์น้ําให้ประชาชนรับทราบอย่างต่อเนื่อง
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-มิชลินมอบ บิบ กูร์มองด์ ปี 2565 ให้ร้านอาหารไทย 133 ร้าน
วันจันทร์ที่ 7 กุมภาพันธ์ 2565
มิชลินมอบ บิบ กูร์มองด์ ปี 2565 ให้ร้านอาหารไทย 133 ร้าน
วันอาทิตย์ที่ 6 กุมภาพันธ์ 25645
ต่อจากนี้ไป ขอเชิญรับฟังไทยคู่ฟ้า ค่ะ
นับเป็นข่าวดีสําหรับผู้ประกอบการร้านอาหารและสตรีทฟู้ดในไทย เมื่อ มิชลิน ไกด์ ประเทศไทย ประกาศรายชื่อร้านอาหารที่ได้รับสัญลักษณ์ บิบ กูร์มองด์ ประจําปี 2565 จํานวน 133 ร้าน ตั้งอยู่ใน กทม. 71 ร้าน จ.เชียงใหม่ 23 ร้าน จ.ภูเก็ตและจ.พังงา 29 ร้าน และจ.พระนครศรีอยุธยา 10 ร้าน โดยเป็นร้านที่ติดอันดับเป็นครั้งแรก 33 ร้าน เลื่อนลําดับจากปีก่อน 6 ร้าน ทั้งนี้ ร้านอาหารที่ได้รับสัญลักษณ์บิบ กูร์มองด์ คือ รูปมิชลินแมนทําท่าเลียปาก แสดงว่ามีการนําเสนออาหารคุณภาพดีผ่านการจัดเตรียมอย่างพิถีพิถันในราคาย่อมเยาคุ้มค่า นอกจากนี้ คู่มือมิชลิน ไกด์ ยังได้เพิ่ม จ.พระนครศรีอยุธยา เมืองแห่งประวัติศาสตร์เป็นหมุดหมายล่าสุดในการคัดสรรร้านอาหารเพื่อแนะนําแก่นักท่องเที่ยวทั่วโลกในปีนี้อีกด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โครงการลดราคาเคมีเกษตรช่วยเกษตรกร
วันพุธที่ 8 ธันวาคม 2564
โครงการลดราคาเคมีเกษตรช่วยเกษตรกร
วันจันทร์ที่ 6 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลร่วมกับสมาคมด้านการเกษตรจัดทําโครงการลดราคาเคมีเกษตรช่วยเกษตรกร โดยจําหน่ายสารกําจัดวัชพืช แมลง โรคพืช รวม 74 รายการแก่เกษตรกรผ่านสหกรณ์และสถาบันเกษตรกรในราคาถูกกว่าท้องตลาด ได้แก่ สารกําจัดโรคพืช ลดสูงสุดร้อยละ 35 สารกําจัดแมลง ลดสูงสุดร้อยละ 26 และสารกําจัดวัชพืช ลดสูงสุดร้อยละ 22 ถึงวันที่ 28 ก.พ.2565 กลุ่มเกษตรกรที่ประสงค์เข้าร่วมโครงการติดต่อที่ สํานักงานส่งเสริมและพัฒนาการเกษตรที่ 1-6 สํานักงานเกษตรจังหวัด สํานักงานเกษตรอําเภอและสหกรณ์จังหวัด หรือที่เว็บไซต์ www.dit.go.th นอกจากนี้ ธกส.ยังสนับสนุนสินเชื่อโครงการบัตรเกษตรสุขใจ วงเงินสูงสุด 50,000 บาท ให้เกษตรกรนําไปซื้อปัจจัยการผลิต โดยไม่คิดดอกเบี้ยในเดือนแรก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขอเชิญรับชมถ่ายทอดสดจากเมืองดูไบ ประเทศสหรัฐอาหรับเอมิเรตส์ ในงาน..."Sawasdee Halal" นิทรรศการแสดงสินค้าฮาลาลไทยของกระทรวงอุตสากรรม
วันพุธที่ 12 มกราคม 2565
ขอเชิญรับชมถ่ายทอดสดจากเมืองดูไบ ประเทศสหรัฐอาหรับเอมิเรตส์ ในงาน..."Sawasdee Halal" นิทรรศการแสดงสินค้าฮาลาลไทยของกระทรวงอุตสากรรม
ขอเชิญรับชมถ่ายทอดสดจากเมืองดูไบ ประเทศสหรัฐอาหรับเอมิเรตส์ ในงาน..."Sawasdee Halal" นิทรรศการแสดงสินค้าฮาลาลไทยของกระทรวงอุตสากรรม
ขอเชิญรับชมถ่ายทอดสดจากเมืองดูไบ ประเทศสหรัฐอาหรับเอมิเรตส์ ในงาน..."Sawasdee Halal" นิทรรศการแสดงสินค้าฮาลาลไทยของกระทรวงอุตสากรรม ณ Semi-outdoor อาคารแสดงประเทศไทย World Expo 2020 Dubai
วันศุกร์ที่ 14 มกราคม 2565 ตั้งแต่เวลา 14.00-15.00 น. (เวลาไทย) เชิญรับชมการถ่ายทอดสดผ่านกองพัฒนาดิจิทัลอุตสาหกรรม https://m.facebook.com/ddi.dip
ช่วงระยะเวลาการจัดงาน Sawasdee Halal วันที่ 14 มกราคม - 17 กุมภาพันธ์ 2565
สอบถามเพิ่มเติมได้ที่คุณพีรินทร์ : 0 2430 6871 กด 4 หรือ 06 5985 7319
E-mail : dipdubaiexpo@gmail.com
#กระทรวงอุตสาหกรรม
#กรมส่งเสริมอุตสาหกรรม
#กองพัฒนาดิจิทัลอุตสาหกรรม
#SawasdeeHalal
#Thailand
#TheUnitedArabEmirates
#Dudal
รัฐบาลไทย-ข่าวทำเนียบรัฐบาล-บสย. ขานรับนโยบายรัฐ ยืนมาตรการ “บสย. พร้อมช่วย” แก้หนี้ยั่งยืน ต่อเนื่องถึงสิ้นปี แนะลูกหนี้ บสย. เร่งลงทะเบียนปรับปรุงโครงสร้างหนี้
วันศุกร์ที่ 12 สิงหาคม 2565
บสย. ขานรับนโยบายรัฐ ยืนมาตรการ “บสย. พร้อมช่วย” แก้หนี้ยั่งยืน ต่อเนื่องถึงสิ้นปี แนะลูกหนี้ บสย. เร่งลงทะเบียนปรับปรุงโครงสร้างหนี้
บสย. รับนโยบายรัฐ ยืนมาตรการ “บสย. พร้อมช่วย” แก้หนี้ยั่งยืน ช่วยลูกหนี้ค้ําประกันประคองกิจการ  ยืดหยุ่น ผ่อนน้อย เบาแรง ดอกเบี้ย 0% ยาวถึงสิ้นปี 65 แนะลูกหนี้ บสย. เร่งลงทะเบียนปรับปรุงโครงสร้างหนี้ ลดผลกระทบช่วงดอกเบี้ยขาขึ้น
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ในการประชุมเรื่องการดูแลลูกค้าในภาวะดอกเบี้ยขาขึ้น โดยมีรัฐมนตรีว่าการกระทรวงการคลัง นายอาคม เติมพิทยาไพสิฐ เป็นประธานการประชุม เมื่อวันที่ 11 ส.ค. ที่ผ่านมา โดยมอบนโยบายเน้นย้ําให้สถาบันการเงินเฉพาะกิจของรัฐเร่งให้ความช่วยเหลือลูกค้าอย่างใกล้ชิด โดย บสย. ซึ่งมีบทบาทการค้ําประกันสินเชื่อ พร้อมเดินหน้าตามนโยบายรัฐ ให้ความช่วยเหลือผู้ประกอบการ SMEs อย่างเต็มที่ทุกด้าน ทั้งการค้ําประกันสินเชื่อ ที่ช่วยลดภาระต้นทุนธุรกิจ การให้คําปรึกษาทางการเงินฟรีโดยศูนย์ที่ปรึกษาทางการเงิน SMEs โดยเฉพาะอย่างยิ่ง มาตรการช่วยเหลือลูกหนี้ “บสย. พร้อมช่วย” ปรับปรุงโครงสร้างหนี้ แก้หนี้ยั่งยืน เพื่อบรรเทาภาระลูกหนี้ บสย. ให้สามารถประคองกิจการต่อไปได้
จุดเด่นของมาตรการ “บสย. พร้อมช่วย” เน้นความยืดหยุ่นการชําระหนี้ 3 ระดับ ตามความสามารถในการชําระ คือ 1.ยืดหยุ่น โดยตัดเงินต้น 20% และตัดดอกเบี้ย 80% ระยะผ่อนชําระ 5 ปี 2.ผ่อนน้อย เบาแรง หนี้ลดหมดแน่นอน โดยเริ่มต้นชําระครั้งแรกเพียง 1% ของยอดหนี้ โดยนําไปตัดเงินต้นทั้งหมด ส่วนวงเงินที่เหลือ ระยะผ่อนชําระ 5 ปี 3. ดอกเบี้ย 0% โดยชําระครั้งแรก 10% ซึ่งจะนําไปตัดเงินต้นทั้งหมด ระยะผ่อนชําระ 7 ปี
นายสิทธิกร กล่าวว่า ขณะนี้มาตรการ “บสย. พร้อมช่วย” ได้รับความสนใจจากลูกหนี้ บสย. เป็นจํานวนมาก เนื่องจากเป็นมาตรการที่ช่วยให้ลูกหนี้สามารถประคองธุรกิจให้เดินหน้าต่อไปได้ โดยมีลูกหนี้ ลงทะเบียนร่วมโครงการปรับปรุงโครงสร้างหนี้ถึง 6,856 ราย โดยได้รับอนุมัติให้มีการปรับปรุงโครงสร้างหนี้แล้ว จํานวน 1,546 ราย คิดเป็นวงเงินกว่า 1,117 ล้านบาท (ข้อมูล ณ 31 ก.ค.65) โดยจะยืนมาตรการ “บสย. พร้อมช่วย” ต่อเนื่องถึงสิ้นปี 2565
ทั้งนี้ ลูกหนี้ บสย. สามารถสอบถามการเข้าร่วมโครงการปรับปรุงโครงสร้างหนี้ ผ่านช่องทาง บสย. Call Center 02-890-9999 หรือ สแกน QR Code เพื่อลงทะเบียนเข้าร่วมโครงการ
รัฐบาลไทย-ข่าวทำเนียบรัฐบาล-​PM instructs government agencies to seek measures against energy price hike that have the least impact on people
วันเสาร์ที่ 12 มีนาคม 2565
​PM instructs government agencies to seek measures against energy price hike that have the least impact on people
​PM instructs government agencies to seek measures against energy price hike that have the least impact on people
March 11, 2022, at 13.30 hrs, at the Green Room, Thai Khu Fah Building, Government House, Prime Minister and Defense Minister Gen. Prayut Chan-o-cha chaired the meeting with the group of Prime Minister’s advisors to discuss S-Curve industry investment plan.
Government Spokesperson Thanakorn Wangboonkongchana disclosed gist of the meeting as follows:
The Prime Minister acknowledged the progress of S-Curve investment in various areas, including the electric vehicle manufacturing, which saw tangible development and is well responded by the investors. He was also reported on the implementation of long-term resident visas to accommodate foreign investors and travelers, and promotion progress of digital, electronics, and medical industries.
The meeting also reported to the Prime Minister on the implementation of trade and investment promotion between Thailand and Saudi Arabia, such as downstream partnership on refinery and petrochemical industry, EV hub, biofuels and biochemicals, and video games/entertainment industry, among others, of which tangible progress should be seen by this month.
The Prime Minister also handed down a policy for his advisors to work proactively, progressively, and sustainably, and carefully adjust trade and investment plan and operation in a bid to keep up with changes of situation for the best interest of the nation. He also discussed current energy price hike, and instructed all agencies to seek proper countermeasures that have the least impact on the people.
รัฐบาลไทย-ข่าวทำเนียบรัฐบาล-วธ.เผยครม.มีมติอนุมัติแต่งตั้งผู้บริหารระดับ 10 ให้ “โกวิท ผกามาศ” เป็นผอ.สศร. - “กฤษฎา คงคะจันทร์” เป็นรองปลัดวธ.และ“ประสพ เรียงเงิน” เป็นผู้ตรวจราชการวธ.
วันจันทร์ที่ 24 มกราคม 2565
วธ.เผยครม.มีมติอนุมัติแต่งตั้งผู้บริหารระดับ 10 ให้ “โกวิท ผกามาศ” เป็นผอ.สศร. - “กฤษฎา คงคะจันทร์” เป็นรองปลัดวธ.และ“ประสพ เรียงเงิน” เป็นผู้ตรวจราชการวธ.
วธ.เผยครม.มีมติอนุมัติแต่งตั้งผู้บริหารระดับ 10 ให้ “โกวิท ผกามาศ” เป็นผอ.สศร. - “กฤษฎา คงคะจันทร์” เป็นรองปลัดวธ.และ“ประสพ เรียงเงิน” เป็นผู้ตรวจราชการวธ.
วธ.เผยครม.มีมติอนุมัติแต่งตั้งผู้บริหารระดับ 10 ให้ “โกวิท ผกามาศ” เป็นผอ.สศร. - “กฤษฎา คงคะจันทร์” เป็นรองปลัดวธ.และ“ประสพ เรียงเงิน” เป็นผู้ตรวจราชการวธ.
วันที่ ๒๔ มกราคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวภายหลังร่วมประชุมคณะรัฐมนตรี (ครม.) ผ่านระบบวิดีโอคอนเฟอเรนซ์ว่า คณะรัฐมนตรีมีมติอนุมัติตามที่กระทรวงวัฒนธรรมเสนอแต่งตั้งข้าราชการให้ดํารงตําแหน่งประเภทบริหาร ระดับสูง ในกระทรวงวัฒนธรรม เพื่อทดแทนตําแหน่งที่ว่าง และเพื่อการสับเปลี่ยนหมุนเวียน จํานวน 3 ราย ดังนี้ 1.นายโกวิท ผกามาศ ผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง กระทรวงวัฒนธรรม ไปดํารงตําแหน่ง ผู้อํานวยการ (นักบริหาร ระดับสูง) สํานักงานศิลปวัฒนธรรมร่วมสมัย (สศร.) กระทรวงวัฒนธรรม 2.นายกฤษฎา คงคะจันทร์ ผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง กระทรวงวัฒนธรรมไปดํารงตําแหน่ง รองปลัดกระทรวง (นักบริหาร ระดับสูง) สํานักงานปลัดกระทรวง กระทรวงวัฒนธรรม 3.นายประสพ เรียงเงิน รองปลัดกระทรวง (นักบริหาร ระดับสูง) สํานักงานปลัดกระทรวง กระทรวงวัฒนธรรม ไปดํารงตําแหน่ง ผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง กระทรวงวัฒนธรรม ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป ซึ่งผู้บริหารระดับสูงทั้ง 3 คนที่ได้รับการแต่งตั้งในครั้งนี้ เป็นผู้ที่มีความรู้ความสามารถและประสบการณ์ขับเคลื่อนงานด้านศาสนา ศิลปะและวัฒนธรรมตามนโยบายรัฐบาลและกระทรวงวัฒนธรรม ในการสร้างมูลค่าเพิ่มทางเศรษฐกิจให้กับประเทศ
รัฐบาลไทย-ข่าวทำเนียบรัฐบาล-๒ เมษายน วันคล้ายวันพระราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันศุกร์ที่ 1 เมษายน 2565
๒ เมษายน วันคล้ายวันพระราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ด้วยเกล้าด้วยกระหม่อม ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม
รัฐบาลไทย-ข่าวทำเนียบรัฐบาล-นายกฯ ยินดีกับความสำเร็จของไทยได้รับเลือกเป็นเป็นสถานที่ตั้ง ศูนย์ ACPHEED เดินหน้าตามแผนพัฒนาสู่การเป็น Medical Hub ของไทย
วันพุธที่ 24 สิงหาคม 2565
นายกฯ ยินดีกับความสําเร็จของไทยได้รับเลือกเป็นเป็นสถานที่ตั้ง ศูนย์ ACPHEED เดินหน้าตามแผนพัฒนาสู่การเป็น Medical Hub ของไทย
นายกฯ ยินดีกับความสําเร็จของไทยได้รับเลือกเป็นเป็นสถานที่ตั้ง ศูนย์ ACPHEED เดินหน้าตามแผนพัฒนาสู่การเป็น Medical Hub ของไทย
วันนี้ (วันที่ 24 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีที่ ไทย ได้รับเลือกให้เป็นสถานที่ตั้ง สํานักงานเลขาธิการของศูนย์อาเซียนด้านการรับมือกับภาวะฉุกเฉินและโรคอุบัติใหม่ (ASEAN Center for Public Health Emergencies and Emerging Diseases: ACPHEED)
โฆษกประจําสํานักนายกรัฐมนตรี กล่าวว่า การได้รับเลือกดังกล่าวถือเป็นความสําเร็จของ ไทย และสาธารณสุขไทยอย่างมาก ภายหลังประเทศสมาชิกอาเซียนมีการเจรจาเพื่อเลือกประเทศที่ตั้งของศูนย์นี้มานานกว่า 2 ปี ซึ่งเป็นผลมาจากการดําเนินมาตรการต่างๆ เกี่ยวกับสถานการณ์การระบาดใหญ่ของโรคโควิด-19 ของไทยที่ได้รับการยอมรับจากนานาประเทศทั่วโลก โดยภารกิจสําคัญของศูนย์ APHEED คือ การเสริมสร้างขีดสมรรถนะของภูมิภาคอาเซียนในการเตรียมความพร้อม การป้องกัน ตรวจจับ และตอบโต้ต่อภาวะฉุกเฉินด้านสาธารณสุขและโรคอุบัติใหม่
ทั้งนี้ ศูนย์ APHEED มีกําหนดเปิดตัว (Soft Opening) ในวันที่ 26 สิงหาคม 2565 ซึ่งเป็นช่วงการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 (APEC Health Week) โดยจะมีรัฐมนตรีกระทรวงสาธารณสุขจากประเทศอาเซียนทั้ง 10 ประเทศ เข้าร่วมเปิดศูนย์ด้วย โดยศูนย์ดังกล่าวตั้งอยู่ที่อาคารศูนย์การแพทย์บางรัก กรมควบคุมโรค ถนนสาทร
นายอนุชา กล่าวว่า “การที่ ไทย เป็นสถานที่ตั้งของศูนย์ ACPHEED นั้นแสดงให้ถึงความเชื่อมั่นของนานาประเทศต่อระบบสาธารณสุขของไทย ว่ามีความสามารถในการจัดการได้อย่างดีเยี่ยม โดยเฉพาะในสถานการณ์โควิด-19 จนเป็นที่ยอมรับในระดับโลก ซึ่งถือเป็นความสําเร็จอีกขั้นที่จะเดินหน้าตามยุทธศาสตร์การพัฒนาประเทศให้ ไทย เป็นศูนย์กลางสุขภาพนานาชาติ (Medical Hub) ซึ่งต้องขอบคุณความร่วมมือจากพี่น้องประชาชน รวมถึงบุคลากรการแพทย์ และทุกฝ่ายที่เกี่ยวข้องที่ทุ่มเทเสียสละ ให้ประเทศไทยสามารถก้าวข้ามวิกฤตไปได้”
รัฐบาลไทย-ข่าวทำเนียบรัฐบาล-สธ.จัดหน่วย CCR Team จากภูมิภาค 39 ทีม ช่วยดูแลโควิดพื้นที่ กทม.ช่วงล็อคดาวน์ 4-10 สิงหาคมนี้
วันอังคารที่ 3 สิงหาคม 2564
สธ.จัดหน่วย CCR Team จากภูมิภาค 39 ทีม ช่วยดูแลโควิดพื้นที่ กทม.ช่วงล็อคดาวน์ 4-10 สิงหาคมนี้
ปลัดกระทรวงสาธารณสุข เผยจัดบุคลากรจากภูมิภาคเข้าร่วม CCR Team รวม 39 ทีม ช่วยควบคุมโควิด 19 พื้นที่ กทม.ช่วงล็อกดาวน์ วันที่ 4-10 สิงหาคม ตั้งเป้าหมายตรวจคัดกรองเชิงรุกในชุมชน 2.5 แสนราย หากพบผู้ติดเชื้อนําเข้าระบบการดูแลรักษาที่บ้านและชุมชน
ปลัดกระทรวงสาธารณสุข เผยจัดบุคลากรจากภูมิภาคเข้าร่วมCCR Team รวม 39 ทีม ช่วยควบคุมโควิด 19พื้นที่ กทม.ช่วงล็อกดาวน์ วันที่4-10 สิงหาคม ตั้งเป้าหมายตรวจคัดกรองเชิงรุกในชุมชน 2.5 แสนราย หากพบผู้ติดเชื้อนําเข้าระบบการดูแลรักษาที่บ้านและชุมชน จัดเตรียมยาฟาวิพิราเวียร์อย่างน้อย 6 แสนเม็ด พร้อมเดินหน้าฉีดวัคซีนโควิดในกลุ่มเสี่ยง
วันนี้ (3 สิงหาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ขณะนี้ผู้ติดเชื้อโควิด 19 มีจํานวนมาก แม้จะขยายเตียงรองรับกว่า 1.85 แสนเตียง ก็ยังไม่เพียงพอ โดยเฉพาะพื้นที่ กทม. ในกลุ่มผู้ติดเชื้อที่ไม่มีอาการหรือมีอาการเล็กน้อย ได้จัดระบบการดูแลรักษาที่บ้าน (Home Isolation) และที่ชุมชน (Community Isolation) โดยมีศูนย์บริการสาธารณสุข กทม. และคลินิกชุมชนอบอุ่น ดูแลติดตามอาการ และมีหน่วยเชิงรุกในชุมชน หรือ CCR Team สนับสนุนการดําเนินงาน ใน กทม.มีแล้วประมาณ 200 ทีม รวมทั้งในช่วงล็อกดาวน์ 2 สัปดาห์นี้ กระทรวงสาธารณสุขร่วมกับชมรมแพทย์ชนบทได้จัดหน่วย CCR Team โดยบุคลากรสาธารณสุขจิตอาสาหลายสาขาวิชาชีพในภูมิภาค เช่น แพทย์เวชศาสตร์ครอบครัว พยาบาล เภสัชกร เทคนิคการแพทย์ซึ่งมีความชํานาญในการจัดบริการปฐมภูมิ จํานวน 39 ทีมภูธร จากภาคเหนือ 7 ทีม ภาคกลาง 10 ทีมภาคตะวันออก 2 ทีม ภาคตะวันออกเฉียงเหนือ 11 ทีม และภาคใต้ 9 ทีม ร่วมดําเนินการเชิงรุกในพื้นที่ กทม. ระหว่างวันที่ 4-10 สิงหาคมนี้ และคาดว่าจะมีเพิ่มเติมอีกรวมเป็น 40 กว่าทีม
“หน่วยเชิงรุกCCR Team มีความสําคัญในการช่วยควบคุมสถานการณ์การระบาดในพื้นที่ กทม. เนื่องจากช่วยแยกผู้ติดเชื้อในชุมชน ไม่ให้เกิดการแพร่เชื้อต่อ โดยเข้าไปตรวจคัดกรองหาผู้ติดเชื้อในชุมชนด้วยชุดตรวจ Antigen Test Kit (ATK) หากพบผู้ติดเชื้อนําเข้าสู่การรักษาที่บ้านหรือชุมชนตามระบบ ให้ยารักษา หากมีอาการรุนแรงจะส่งต่อ ติดตามผู้สัมผัสเสี่ยงร่วมบ้านร่วมงานมาตรวจหาเชื้อ รวมถึงฉีดวัคซีนโควิด 19 ให้กลุ่มเปราะบางในชุมชน เช่น ผู้สูงอายุ ผู้ป่วยติดเตียง ผู้พิการ นอกจากนี้ ทาง กทม.มีการจัดหาถุงยังชีพ และภาคเอกชนร่วมบริจาคสิ่งของเครื่องใช้อาหารมาสนับสนุน ซึ่งการดําเนินงานทั้งหมดเพื่อลดอัตราการเสียชีวิตและอัตราการใช้เตียงในโรงพยาบาล” นายแพทย์เกียรติภูมิกล่าว
สําหรับอุปกรณ์ที่จําเป็นต่อการดําเนินงานของทีมCCR Team กระทรวงสาธารณสุข ได้สนับสนุนชุดตรวจAntigen Test Kit จํานวน 3 แสนชุด ตั้งเป้าหมายตรวจคัดกรองวันละ 35,000 ราย โดยภายใน 7 วันจะตรวจคัดกรองให้ได้ไม่น้อยกว่า 250,000 ราย คาดว่าอาจพบผลบวก 15% หรือประมาณ 32,500 ราย โดยประมาณ 1 ใน 3 ต้องการยาฟาวิพิราเวียร์ จึงสนับสนุนยาฟาวิพิราเวียร์อย่างน้อย 6 แสนเม็ด เริ่มดําเนินการวันพรุ่งนี้ (4 สิงหาคม 2564) เป็นวันแรก
*************************************** 3 สิงหาคม 2564
ภาพจาก : เพจชมรมแพทย์ชนบท
**********************************************************************
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 15 สิงหาคม 2564​ พบพนักงานติดเชื้อไวรัส COVID-19 จำนวน​ 20 ราย
วันอาทิตย์ที่ 15 สิงหาคม 2564
ประกาศ ขสมก. ประจําวันที่ 15 สิงหาคม 2564​ พบพนักงานติดเชื้อไวรัส COVID-19 จํานวน​ 20 ราย
ประกาศ ขสมก. ประจําวันที่ 15 สิงหาคม 2564​ พบพนักงานติดเชื้อไวรัส COVID-19 จํานวน​ 20 ราย
1) พนักงานขับรถโดยสารธรรมดา สาย 191 เพศชาย อายุ 49 ปี
2) พนักงานขับรถโดยสารธรรมดา สาย 191 เพศชาย อายุ 36 ปี
3) พนักงานเก็บค่าโดยสารรถปรับอากาศ สาย 137 เพศหญิง อายุ 49 ปี
4) พนักงานเก็บค่าโดยสารรถปรับอากาศ สาย 134 เพศหญิง อายุ 53 ปี
5) พนักงานเก็บค่าโดยสารรถปรับอากาศ สาย 105 เพศหญิง อายุ 41 ปี
6) พนักงานเก็บค่าโดยสารรถธรรมดา สาย 82 เพศหญิง อายุ 46 ปี
7) พนักงานเก็บค่าโดยสารรถธรรมดา สาย 179 เพศหญิง อายุ 36 ปี
8) พนักงานขับรถโดยสารธรรมดา สาย 179 เพศชาย อายุ 58 ปี
9) พนักงานเก็บค่าโดยสารรถปรับอากาศ สาย 516 เพศหญิง อายุ 38 ปี
10) พนักงานเก็บค่าโดยสารรถปรับอากาศ สาย 516 เพศหญิง อายุ 35 ปี
11) พนักงานเก็บค่าโดยสารรถปรับอากาศ สาย 516 เพศหญิง อายุ 56 ปี
12) พนักงานขับรถโดยสารธรรมดา สาย 134 เพศชาย อายุ 58 ปี
13) พนักงานขับรถโดยสารปรับอากาศ สาย 138 เพศชาย อายุ 45 ปี
14) พนักงานเก็บค่าโดยสารรถธรรมดา สาย 32 เพศหญิง อายุ 56 ปี
15) พนักงานขับรถโดยสารธรรมดา สาย 82 เพศชาย อายุ 31 ปี
16) พนักงานขับรถโดยสารธรรมดา สาย 114 เพศชาย อายุ 35 ปี
17) พนักงานเก็บค่าโดยสารรถธรรมดา สาย 12 เพศหญิง อายุ 47 ปี
18) พนักงานขับรถโดยสารปรับอากาศ สาย 76 เพศชาย อายุ 53 ปี
19) พนักงานเก็บค่าโดยสารรถปรับอากาศ สาย 26 เพศหญิง อายุ 52 ปี
20) พนักงานเก็บค่าโดยสารรถธรรมดา สาย 97 เพศหญิง อายุ 44 ปี
รัฐบาลไทย-ข่าวทำเนียบรัฐบาล-การรถไฟแห่งประเทศไทย แจ้งปรับเปลี่ยนสถานีต้นทาง - ปลายทาง ขบวนรถชานเมือง กรุงเทพ - สุพรรณบุรี เป็นการชั่วคราว เนื่องจากสถานการณ์น้ำท่วม
วันอาทิตย์ที่ 17 ตุลาคม 2564
การรถไฟแห่งประเทศไทย แจ้งปรับเปลี่ยนสถานีต้นทาง - ปลายทาง ขบวนรถชานเมือง กรุงเทพ - สุพรรณบุรี เป็นการชั่วคราว เนื่องจากสถานการณ์น้ําท่วม
จากสถานการณ์เกิดฝนตกหนักในหลายพื้นที่ ทําให้ช่วงบ่ายในวันที่ 17 ตุลาคม 2564 ได้เกิดน้ําท่วมเส้นทางรถไฟระหว่างที่หยุดรถดอนสงวน - ที่หยุดรถหนองผักชี จังหวัดสุพรรณบุรี ส่งผลกระทบต่อความปลอดภัยในการเดินขบวนรถเส้นทางสายสุพรรณบุรีช่วงบริเวณดังกล่าว
จากสถานการณ์เกิดฝนตกหนักในหลายพื้นที่ ทําให้ช่วงบ่ายในวันที่ 17 ตุลาคม 2564 ได้เกิดน้ําท่วมเส้นทางรถไฟระหว่างที่หยุดรถดอนสงวน - ที่หยุดรถหนองผักชี จังหวัดสุพรรณบุรี ส่งผลกระทบต่อความปลอดภัยในการเดินขบวนรถเส้นทางสายสุพรรณบุรีช่วงบริเวณดังกล่าว การรถไฟแห่งประเทศไทย (รฟท.) จึงจําเป็นต้องประกาศปรับเปลี่ยนสถานีต้นทาง - ปลายทาง ขบวนรถสายสุพรรณบุรี จํานวน 2 ขบวน ตั้งแต่วันที่ 17 - 18 ตุลาคม 2564 เพื่อความปลอดภัยของผู้โดยสาร ดังนี้
1. ปรับเปลี่ยนสถานีต้นทาง - ปลายทาง ขบวนรถชานเมืองที่ 355/356 กรุงเทพ - สุพรรณบุรี - กรุงเทพ ปรับเปลี่ยนเป็น กรุงเทพ - หนองปลาดุก - กรุงเทพ
อย่างไรก็ตาม เจ้าหน้าที่ รฟท. ได้ลงพื้นที่ตรวจสอบความเสียหายในเบื้องต้นพบว่า เส้นทางรถไฟช่วงบริเวณเสาโทรเลขที่ 121/2 - 125/4 ระหว่างที่หยุดรถดอนสงวน - ที่หยุดรถหนองผักชี ได้รับความเสียหายเล็กน้อยและเมื่อระดับน้ําลดลงจะสามารถส่งเจ้าหน้าที่เข้าดําเนินการจัดเก็บขยะและสิ่งปฎิกูล รวมทั้งตรวจสอบภาพทางบริเวณดังกล่าวได้ ทั้งนี้ ระดับน้ํายังคงเพิ่มสูงขึ้นอย่างต่อเนื่อง จึงได้สั่งการให้ฝ่ายการช่างโยธาเตรียมความพร้อมรับมือกับสถานการณ์ โดยขอให้พนักงานเจ้าหน้าที่บํารุงทางตรวจทางเฝ้าระวังสังเกตการณ์ระดับน้ําตลอด 24 ชั่วโมง โดยประชาชนสามารถสอบถามรายละเอียดเพิ่มได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจทีมพีอาร์การรถไฟแห่งประเทศไทย